Lodjakoda

pisi|Droonivaade Emajõe vasemkaldale lodjakoja juures
pisi|Vana lodjakoda 2004. aastal, vahetult enne lodja Jõmmu vettelaskmist
Lodjakoda on Emajõe kaldal Tartus aadressil Ujula tänav 98 asuv laevaehituskompleks. Lodjakoda kuulub Tartu Linnale ja on rendile antud Emajõe Lodjaseltsile. Lodjakoda on Jõmmu, Turma, Koidu ja Vanemuise kodusadam. 

 Koda 
Lodjakoda loodi 2004 aastal. Emajõe Lodjaseltsi asutasid 2004. aasta 22. aprillil lodjaehituse ja -sõiduhuvilised, et taaselustada lodjasõidutraditsioon Emajõel Peipsi vesikonnas ja rajada Emajõe kaldale lodjapark: Lodjakoda, jõemuuseum ja ajalooliste laevade sadam. Uus lodjakoda valmis 2020. aastal Tartu linnavalitsuse tellimusel.https://www.err.ee/598086/tartu-lodjakoda-soovib-laieneda (vaadatud 11.06.2018)

 Alused 
Lodjakojas on ehitatud mitu laeva: lodi Jõmmu, viikingilaev Turm ja viikingipaat Emma. Pooleteiseks aastaks mõeldud koda kasutati tegelikult 14 aastat ja seal valmis neli suurt alust. Uues Lodjakojas on taastatud liivapraam Koit ning 2014. aastal toodi taastamisele reisilaev Vanemuine. Alates 2021. aasta sügisest ehitati Lodjakojas uut kahemastist lotja, mis valmis 2024. aastal ning ristiti nimega Suur Sume.Kahemastiline lodi - Suur Sume Emajõe Lodjaseltsi koduleht. Vaadatud 02.10.2024.

2025. aasta sügiseks oli Jõmmu 18 hooaja jooksul sõidutanud ligikaudu 200 000 külastajat, 2024. aastal valminud Suur Sume sõidutas 25 000 reisijat ja Lodjakoda oli kolme aasta jooksul jõudnud haridus- ja kogukonnaüritustega enam kui 40 000 inimeseni.

 Tunnustus 
2022 – pälvis uus lodjakoda arhitektuuripreemia (arhitektuurilahenduse autorid olid Maarja Kask, Ralf Lõoke, Ragnar Põllukivi, Marja Viltrop)

2025 – valiti Tartu lodjad maailma 100 parima kestliku turismi eduloo hulka

 Vaata ka 
 lodi Jõmmu
 lodi Suur Sume
 viikingilaev Turm
 Sisevete Saatkond
 jõelaev Vanemuine
 Priit Jagomägi

Viited



Kategooria:Tartu ehitised
Kategooria:Eesti laevandus